ג'יימס דנטון

ג'יימס "ג'ימי" תומאס דנטון ג'וניור (באנגלית: James Denton, נולד ב-20 בינואר 1963) הוא שחקן ומוזיקאי אמריקאי.

דנטון ידוע בעיקר בשל גילום דמותו של מייק דלפינו (אנ') בסדרה "עקרות בית נואשות" (2012-2004) של רשת ABC. לפני כן, התפרסם בשל תפקידו בתור מיסטר לייל בסדרה "המתחזה" (2000-1997) של רשת NBC, ובשנים האחרונות היה מוכר בזכות הופעתו בתור ד"ר סם רדפורד בסדרה "המכשפה הטובה" (2021-2015) של הולמרק. 

ביוגרפיה
דנטון נולד ב-20 בינואר 1963 בנאשוויל, טנסי, וגדל בגודלטסוויל הסמוכה, השני מבין שלושה ילדים. אביו, ג'יי.טי. דנטון (1930–1993), היה רופא שיניים ששירת בצבא ארצות הברית. אמו, מרי ג'ין וולסלייר דנטון, נפטרה מסרטן השד בשנת 2002. דנטון התחנך לפי הכנסייה הבפטיסטית הדרומית. 

דנטון סיים את לימודיו בבית הספר התיכון גודלטסוויל ולאחר מכן למד באוניברסיטת טנסי, שם היה חבר באחווה סיגמא אלפא אפסילון. הוא התמחה בטלוויזיה/עיתונות, וקיבל תואר ראשון בפרסום. לפני שהפך לשחקן, הוא מכר פרסומות לשתי תחנות רדיו. הוא החל לשחק בגיל 23, בתיאטרון קהילתי בנאשוויל. ולאחר זמן קצר עבר לקליפורניה כדי לפתח קריירת משחק.

קריירה
כאשר התגורר בשיקגו דנטון קיבל את תפקידו הראשון בתור סטנלי במחזה "חשמלית ושמה תשוקה". דנטון המשיך להופיע בתפקידים רבים על הבמה ולאחר מכן עבר ללוס אנג'לס שם החל לשחק בסרטים כמו צבעי השלטון ועימות חזיתי. לאחר מכן הוא שיחק בהופעות אורח בסדרות כדוגמת: גולשים בזמן, אלי מקביל, ג'אג, המופע של דרו קארי והבית הלבן. בשנת 2004 קיבל דנטון את תפקידו המפורסם ביותר בתור מייק דלפינו בעלה של סוזן מאייר (טרי האטצ'ר) בסדרה עקרות בית נואשות.

במקביל למשחקו בעקרות בית נואשות המשיך דנטון לשחק בסרטים שונים כמו "Undead or Alive" ו"Tortured". ב-2006 הנחה את טקס "מיס אמריקה". באביב 2012 נבחר דנטון לדגמן את בגדיו של המותג דניאל השטר.

בשנים 2015–2021 גילם במשך שבע עונות את ד"ר סם רדפורד בסדרה הדרמה-קומית "המכשפה הטובה" בערוץ Hallmark.

חיים אישיים
שמאל|ממוזער|250px|דנטון

בתיכון יצא דנטון עם זמרת הקאנטרי דיאנה קרטר (אנ'). מ-1997 עד 2000 היה נשוי לג'נה לין וורד.

ב-16 בדצמבר 2002 הוא נישא לארין או'בריאן, מאמנת כושר בלייף טיים פיטנס. לזוג שני ילדים: שפרד (נולד במרץ 2003) ובת בשם מאלין (נולדה ב-22 במרץ 2005). בעבר התגוררו בגלנדייל, קליפורניה ולאחר סיום צילומיה של "עקרות בית נואשות" עברו הזוג עם ילדיהם להתגורר בעיירה קטנה, דרומית למיניאפוליס, מינסוטה.

דנטון שותף בבעלות בקבוצת הבייסבול Fullerton Flyers שזכו באליפות בשנת 2008

פילמוגרפיה
קולנוע
+שנהסרטתפקידהערות1993Thieves Quartetריי היגס1995Hunter's Moonניק1997החתן, הכלה וההורים שלהקית' מרקסעימות חזיתיבאז1998צבעי השלטוןמיטצ'2006Beautiful Dreamerד"ר קסלר2007Undead or Aliveאלמר ווינסלאוAscension Dayג'ון2008Tortured מרפי 2010Group Sexלוק2011סופרמן אול־סטארסופרמן / קלארק קנטדיבוב 2012Karaoke Manסלים20134Closedג'ייק טרנרGrace Unpluggedג'וני טריי2014The Black Rider: Revelation Roadדרייק2015Dancer and the Dameקייל ג'קסוןOvation סטיוארט הנרי2018Wakeג'ו פרדריקסון2020Selfie Dadסטיב

טלוויזיה
+שנהסדרהתפקידהערות1996גולשים בזמןג'ק בולוקפרק: "The Good, the Bad and the Wealthy"Moloney רוקי טלייספרק: "Friendly Fire"Dark Skiesרוברט וינטר פרק: "Hostile Convergence"1996, 2003ג'אגברוס קר'מייקל / ג'פרי רויזמן 2 פרקים1997 - 2000המתחזהליילתפקיד חוזר (עונות 4-2); 36 פרקים2000שניים ועוד אחתד"ר הווארד פרק: "The Monitor Story"אלי מקבילג'ימי בנדרפרק: "Do You Wanna Dance?"הבית הלבןטום ג'ורדןפרק: "The Midterms"2001The Pretender 2001ליילסרט טלוויזיה של TNTThe Pretender: Island of the Hauntedליילסרט טלוויזיה של TNT2001 - 2002פיליאוגוסוט ריפלי13 פרקים2002המופע של דרו קארידריל2 פרקים2003 - 2004Threat Matrixג'ון קילמרתפקיד ראשי; 16 פרקים2004 - 2012עקרות בית נואשותמייק דלפינו (אנ')תפקיד ראשי (8 עונות);180 פרקים2005 - 2006ריבה (אנ')ד"ר ג'ק מורגן2 פרקים2007Masters of Science Fictionברני קוראןפרק: "The Discarded"Custody ג'ון סאליבןסרט טלוויזיה של Lifetime2012שוות בקליבלנדקרואקפרק: "Storage Wars"2014Stranded in Paradiseקרטר מק'ונלסרט טלוויזיה של הולמרק2015My New Best Friendקופר בראוןסרט טלוויזיה של Up TV2015 - 2021המכשפה הטובהד"ר סם רדפורדתפקיד ראשי (7 עונות); 75 פרקים2016For Love & Honorטון ברנןסרט טלוויזיה של הולמרקעוזרות בית נחושותפיטר הדסון 7 פרקים2018NCIS: ניו אורלינסקפאן דקארדפרק: "Checkmate, Part "2021A Kiss Before Christmasאית'ן הולט סרט טלוויזיה של הולמרקTBAPerfect Harmonyג'ק צ'נדלרסרט טלוויזיה של הולמרק

קישורים חיצוניים



קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת טנסי
קטגוריה:אמריקאים שנולדו ב-1963